най-много се усеща и въздействието на обема на китайската конкуренция. Както е показано в таблица 9, продажбите на нови гуми от производители от Съюза забележимо и постоянно (година след година) се изместват към категория 3. През 2016 г. продажбите в Съюза, показани в таблица 9, са възлизали на 5 милиона гуми от категория 3. Това развитие продължава през 2017 г. Прогнозата за 2018 г. показва още по-силно изместване на продажбите към категория 3, показвайки ясно ценовия натиск, под който се намират производителите от Съюза в категории 1 и 2.
 (259)
 Във връзка с това, както е посочено в съображения 210 и 211 от регламента за временните мерки и допълнително е потвърдено с факти в точка 4.6 от настоящия регламент, Комисията остана на позицията си, че съществува силна взаимовръзка между категориите, съпроводена с обратен каскаден ефект. Противно на коментарите на много заинтересовани страни, съществува само един пазар на гуми от гледна точка на производителите от Съюза, които го разделят на три категории главно поради причини, свързани с маркетинговата стратегия и различията в качеството. Това означава, че производителите от Съюза вземат предвид развитието във всичките три категории. Следователно ценовият и обемен натиск в категория 3 оказва пряко влияние и върху останалите две категории, както се посочва в съображение 234 и следващите. Още повече, че потребителите на гуми избират измежду гуми от всичките три категории: съпоставят готовността си да заплатят по-висока цена с очаквания срок на експлоатация на гумите и със съпътстващите разходи. Съответно поведението на производителите и потребителите потвърждава, че съществува силна взаимовръзка между категориите. Следователно наблюдаваното изместване към категория 3 упражнява постоянен натиск и върху другите две категории. В тази връзка Комисията отбеляза също, че дъмпинговият внос засяга главно категория 3. Поради взаимовръзката между категориите и нарастващото значение на категория 3, Комисията счита, че негативните тенденции, които вече се наблюдават в промишлеността на Съюза като цяло, в близко бъдеще могат единствено да продължат.
 (260)
 Освен това въпреки изричната покана за коментари, изразена в съображения 213 и 214 от регламента за временните мерки, никой от китайските производители износители не обори твърдението на представители на промишлеността на Съюза, че има риск от още по-тежка вреда. Затова Комисията прие, че неизползваните капацитети в КНР представляват около 40 % от настоящия китайски износ.
 (261)
 След разгласяването на окончателните заключения CRIA и CCCMC изказаха твърдението, че не е било необходимо да дадат коментари по твърденията относно равнището на неизползвания капацитет в КНР, тъй като той няма отношение към случая.
 (262)
 Комисията не може да се съгласи с това твърдение. Рискът от по-нататъшно увеличаване на вредата проличава и от това, че тринадесетият петгодишен план за развитие на химическата и нефтохимическата промишленост в Китай цели да се постигнат технологични иновации, структурни корекции и екологосъобразно развитие. Този план се отнася и за промишлеността за производство на гуми, а в успоредно провежданото антисубсидийно разследване Комисията вече откри значителен брой субсидии. Те подкрепят констатацията, че при постоянен достъп до евтино финансиране китайските производители износители разполагат със структурно предимство за изкачване по веригата на стойността. Ако гуми с по-високо качество от КНР